2.  ลักษณะการประกอบธุรกิจ

1.  บริษัทและพัฒนาการที่สำคัญ

บริษัท ไลฟ์ อินคอร์ปอเรชั่น จำกัด (มหาชน) เดิมชื่อ บริษัท บีเอ็นที เอ็นเตอร์เทนเม้นท์ จำกัด
(มหาชน) ("บริษัทฯ") ประกอบธุรกิจผลิตและจัดจำหน่ายสินค้าประเภทออดิโอและวีดีโอ
ทั้งในธุรกิจเพลง และธุรกิจภาพยนตร์ โดยมีการจำหน่ายทั้งในและต่างประเทศ
ปัจจุบันให้บริการรายการบันเทิงและโฆษณาผ่านสื่อ เมื่อปลายปี 2545 บริษัทได้เพิ่มทุน 326.4
ล้านบาท โดยการเสนอขายหุ้นเพิ่มทุนต่อผู้ถือหุ้นเดิม และในปี 2546
บริษัทสามารถปรับโครงสร้างหนี้จากเจ้าหนี้สถาบันการเงิน 11 ราย มายังธนาคารกรุงไทย จำกัด
(มหาชน) ต่อมาบริษัทฯ ได้จำหน่ายหุ้นเพิ่มทุนให้บุคคลในวงจำกัด จำนวน 222,528,000 บาท
ในเดือนกรกฎาคม 2547 และได้ดำเนินการจดทะเบียนเปลี่ยนแปลงทุนชำระในวันที่ 16 กรกฎาคม
2547

ต่อมาเมื่อวันที่ 24 ธันวาคม 2547 ได้มีมติให้มีการเพิ่มทุนจดทะเบียน 930,960,000
หุ้นในอัตราหุ้นละ 0.40 บาท บริษัทจะได้รับเงินเพิ่มทุนเป็นจำนวนเงิน 372.38 ล้านบาท
เพื่อใช้เป็นเงินทุนหมุนเวียนและจ่ายชำระเงินเบิกเกินบัญชีและเงินกู้ยืมจากธนาคาร

      ณ วันที่ 31 ธันวาคม 2548 บริษัทมีทุนจดทะเบียน 2,500,000,000 บาท
เป็นทุนที่ออกและชำระแล้ว1,922,835,182 บาท

ต่อมาเมื่อวันที่ 18 กันยายน 2549 ได้มีมติให้ลดทุนจดทะเบียนจาก 2,500,000,000 บาท เป็น
2,280,106,682 บาท ส่วนที่ลดลงจำนวน 219,893,318 บาท เป็นหุ้นที่ยังไม่ได้จัดสรร จำนวน
219,893,318 หุ้น มูลค่าหุ้นละ 1 บาท บริษัทได้จดทะเบียนลดทุน กับกระทรวงพาณิชย์ เมื่อวันที่
26 กันยายน 2549

และมีมติอนุมัติลดทุนจดทะเบียนจาก 2,280,106,682 บาท เหลือ 230,000,000 บาท
โดยลดจำนวนหุ้นสามัญที่ออกและเรียกชำระแล้ว ในอัตรา 1 หุ้นเดิมให้เหลือ 0.1008725 หุ้น
รวมจำนวนหุ้นที่ลดลงไปทั้งสิ้น จำนวน 2,050,106,682 หุ้น คิดเป็นเงินจำนวน 2,050,106,682
บาท เพื่อล้างบัญชีส่วนต่ำมูลค่าหุ้นออกทั้งจำนวน 760,483,463.28 บาท
และส่วนที่เหลือนำไปลดผลขาดทุนสะสมจำนวน 1,289,623,218.72 บาท
บริษัทได้จดทะเบียนลดทุนกับกระทรวงพาณิชย์แล้ว เมื่อวันที่ 27 พฤศจิกายน 2549

ภายหลังการลดทุนสำเร็จ ที่ประชุมมีมติอนุมัติการเพิ่มทุนจดทะเบียนของบริษัทจากเดิม
230,000,000 บาท เป็น 460,000,000 บาท โดยการออกหุ้นสามัญเพิ่มทุนจำนวน
230,000,000 หุ้น มูลค่าที่ตราไว้หุ้นละ 1 บาท ให้แก่ผู้ถือหุ้นเดิมในสัดส่วน 1 หุ้นสามัญเดิม
(ภายหลังการลดทุน) ต่อ 1 หุ้นสามัญใหม่ โดยเสนอขายในราคาหุ้นละ 1.10 บาท
กำหนดจองและชำระเงินค่าหุ้นในวันที่ 18-22 ธันวาคม 2549

ณ วันที่ 31 ธันวาคม 2549 ขายหุ้นเพิ่มทุนได้จำนวน 216,965,419 หุ้น
คิดเป็นเงินเพิ่มทุนรับชำระแล้ว 238,661,960.90 บาท

ต่อมาเมื่อวันที่ 2 กุมภาพันธ์ 2550 หุ้นสามัญเพิ่มทุนส่วนที่ยังไม่ได้จัดสรร จำนวน 13,034,581 หุ้น
บริษัทได้นำไปจัดสรรให้บุคคลทั่วไปแล้วในราคาหุ้นละ 1.45 บาท คิดเป็นจำนวนเงิน
18,900,142.45 บาท โดยได้รับชำระค่าหุ้น เมื่อวันที่ 2 กุมภาพันธ์ 2550

บริษัท ฯ มีบริษัทย่อยรวม 7 บริษัท ดังนี้

1.  บริษัท ดิจิตอล ไร้ท์ พิคเจอร์ส จำกัด (มหาชน)โดยบริษัท ฯ ถือหุ้น ร้อยละ 99.99
    เดิมดำเนินธุรกิจด้าน ภาพยนตร์ และตั้งแต่ปี 2546 มิได้ดำเนินธุรกิจใด

2.  บริษัท อิน แอนด์ ออน สตูดิโอ จำกัดโดยบริษัท ฯ ถือหุ้นร้อยละ 99.99 ดำเนินธุรกิจ
    เป็นผู้สร้างสรรค์ ผลงานเพลงไทย
    เพื่อขายลิขสิทธิ์เพลงในรูปของปกเทปให้บริษัทผลิตและจัดจำหน่าย และตั้งแต่ปี 2542
    ถึงปัจจุบันมิได้ดำเนินธุรกิจใดๆ

3.  บริษัท ไลฟ์ เรดิโอ จำกัด เดิมชื่อ บริษัท บีเอ็นที เรดิโอ จำกัด โดยบริษัท ฯ ถือหุ้นร้อยละ
    97.5 ดำเนินธุรกิจเป็นผู้ผลิตรายการวิทยุ ซึ่งเริ่มดำเนินกิจการเมื่อวันที่ 7 กุมภาพันธ์ 2548

4.  บริษัท ไลฟ์ ทีวี จำกัด เดิมชื่อ บริษัท บีเอ็นที ทีวี จำกัดโดยบริษัท ฯ ถือหุ้นร้อยละ 99.10
    ดำเนินธุรกิจเป็นผู้ผลิตรายการผ่านทางเคเบิ้ลทีวี ซึ่งเริ่มดำเนินกิจการเมื่อวันที่ 14 กุมภาพันธ์
    2548

5.  บริษัท บีเอ็นที มิวสิค แอนด์ พับลิชชิ่ง จำกัดโดยบริษัท ฯ ถือหุ้นร้อยละ 75.0
    ดำเนินธุรกิจเกี่ยวกับสื่อสิ่งพิมพ์ ซึ่งจดทะเบียนจัดตั้งบริษัทเมื่อวันที่ 14 กุมภาพันธ์ 2548
    ปัจจุบันยังไม่ดำเนินกิจการ

6.  บริษัท แชนแนล (วี) (ประเทศไทย) จำกัด โดยบริษัท ฯ ถือหุ้นร้อยละ 50.005
    ดำเนินธุรกิจเป็นผู้ผลิตรายการเพลงไทยและสากลที่ได้รับความนิยม ผ่านรายการทางเคเบิ้ลทีวี
    (ทรู วิชั่น ช่อง 59)

7.  บริษัท ไลฟ์ มีเดีย กรุ๊ป จำกัด โดยบริษัทฯ ถือหุ้นร้อยละ 99.99 ดำเนินธุรกิจรับจ้างโฆษณา
    ทำป้ายโฆษณาและให้เช่าป้ายโฆษณา

  โครงสร้างการถือหุ้นกลุ่มบริษัท ไลฟ์ อินคอร์ปอเรชั่น จำกัด (มหาชน)

  โปรดดูในส่วนเอกสารแนบ 3
  โครงสร้างรายได้ของบริษัทฯ

  ----------------------------------- -------- -------- -------- -------- -------- -------
                                      2549              2548              2547     

                                      ล้านบาท   %        ล้านบาท   %        ล้านบาท   %

  1. รายได้จากธุรกิจเพลง                 (0.02)   (0.01)   (0.32)   (0.11)   165.54   33.78

  2. รายได้จากธุรกิจภาพยนตร์              49.89    12.96    57.53    20.20    160.08   32.67

  3. รายได้จากการส่งออก                 -        -        -        -        34.71    7.08

  4. รายได้จากธุรกิจคอนเสิร์ต              20.52    5.33     23.19    8.14     -        -

  5. รายได้จากธุรกิจผลิตรายการวิทยุ         17.74    4.61     59.54    20.91    -        -

  6. รายได้จากธุรกิจผลิตรายการโทรทัศน์      122.79   31.89    57.57    20.22    -        -

  7.                                  -        -        35.69    12.53    -        -
  รายได้จากธุรกิจตัวแทนจำหน่ายโทรศัพท์มือถือ                                                

  8. รายได้จากการให้พื้นที่โฆษณา            46.82    12.16    -        -        -        -

  9. รายได้จากการผลิตสื่อโฆษณา            14.49    3.76     -        -        -        -

  10.รายได้จากการโฆษณาทางโทรทัศน์        20.85    5.42     -        -        -        -

  11. รายได้จากผลิตภัณฑ์อื่น                4.80     1.25     37       12.99    66.23    13.51

  12. กำไรจากการจ่ายหนี้ก่อนกำหนด         -        -        -        -        17.62    3.60

  13.รายได้อื่น                          87.16    22.64    14.55    5.11     45.88    9.36

  รายได้รวม                            385.04   100.0    284.75   100.0    490.06   100.0
  ----------------------------------- -------- -------- -------- -------- -------- -------

2. ลักษณะธุรกิจ
บริษัทฯ ประกอบธุรกิจให้บริการรายการบันเทิงและโฆษณาผ่านสื่อ โดยมีธุรกิจหลักแบ่งเป็น 4
ประเภทคือ

1.  ธุรกิจสื่อวิทยุกระจายเสียง

2.  ธุรกิจผลิตรายการบันเทิงสำหรับโทรทัศน์ระบบบอกรับสมาชิก

3.  ธุรกิจภาพยนตร์

4.  ธุรกิจรับจ้างโฆษณา ทำป้ายโฆษณา และให้เช่าป้ายโฆษณา

1.  ธุรกิจวิทยุกระจายเสียง

  บริษัทฯ ได้รับสัมปทานคลื่นวิทยุ จากสถานีวิทยุกระจายเสียง 919 กรป.กลาง คลื่นความถี่ FM
  99.5 MHz ผลิตรายการวิทยุ 24 ชั่วโมง ภายใต้ชื่อ เดอะเรดิโอ 99.5 (The Radio
  Double Nine Point Five) โดยมีรูปแบบรายการและ
  แนวทางการเปิดเพลงที่ชัดเจนเจาะกลุ่มเป้าหมายผู้ฟังเพลงสากลร่วมสมัย (Adult
  Contemporary)
  ผสมผสานกับกิจกรรมสร้างสรรค์ทางดนตรีที่มีรูปแบบโดดเด่นและแตกต่างจากคลื่นอื่นๆบนหน้าปัดวิทยุ
  และยังเป็นสถานีเพลงที่รวมเอาผู้ดำเนินรายการหรือดีเจที่มากด้วยประสบการณ์และมีบุคลิกเฉพาะตัวมาจัดรายการ

2.  ธุรกิจผลิตรายการบันเทิงสำหรับโทรทัศน์ระบบบอกรับสมาชิก

  แบ่งออกเป็น 2 ธุรกิจย่อย ดังนี้

1.  การผลิตรายการสำหรับโทรทัศน์ระบบบอกรับสมาชิก

  บริษัทฯดำเนินธุรกิจผลิตรายการสำหรับโทรทัศน์ระบบบอกรับสมาชิก จำนวน 6 ช่อง ภายใต้ชื่อ
  ไลฟ์ทีวี (LIVE TV) ให้บริการผ่านระบบดาวเทียม (ไทยคม 5)
  แก่ผู้ประกอบการโทรทัศน์ระบบบอกรับสมาชิก ทั้งในกรุงเทพมหานครและในภูมิภาค
  ซึ่งจะรับสัญญาณออกอากาศไปสู่สมาชิกผู้รับชมทางบ้านในแต่ละพื้นที่อีกต่อหนึ่ง
  โดยสามารถรับชมรายการทั้ง 6 ช่องได้พร้อมกันทั่วประเทศ
  และยังสามารถรับชมบางช่องผ่านทางโทรทัศน์อินเตอร์เน็ตความเร็วสูง (Broad band TV)
  อีกด้วย

2.  แชนแนล (วี) ไทยแลนด์

  บริษัทฯได้ร่วมทุนกับบริษัท แชนแนล (วี) เนเธอร์แลนด์ นัมเบอร์ 1 บีวี จำกัด
  ในการผลิตรายการโทรทัศน์ ช่อง แชนแนล (วี) ไทยแลนด์ ซึ่งเป็นสถานีเพลง
  ออกอากาศทางช่อง
  ทรู วิชั่น 59 เป็นรายการที่ได้รับความนิยมอย่างสูงในกลุ่มเป้าหมายวัยรุ่น
  และมีแบรนด์ที่แข็งแกร่ง

3.  ธุรกิจภาพยนตร์

  บริษัทฯจัดหาและซื้อลิขสิทธิ์ภาพยนตร์ทั้งจากต่างประเทศและในประเทศ
  ตลอดจนลงทุนสร้างภาพยนตร์ไทยผ่านบริษัทร่วมลงทุน
  เพื่อนำมาผลิตและจัดจำหน่ายเผยแพร่ทางช่องทางต่าง ๆ คือ

1.  ภาพยนตร์สำหรับฉายในโรงภาพยนตร์

  บริษัทฯคัดเลือกภาพยนตร์คุณภาพสำหรับเผยแพร่ในโรงภาพยนตร์ โดยในเขตกรุงเทพมหานคร
  บริษัทฯ จะได้รับส่วนแบ่งรายได้กับผู้ประกอบการโรงภาพยนตร์ตามยอดจำหน่ายบัตรชมภาพยนตร์
  สำหรับในเขตภูมิภาคนั้น บริษัทฯ
  จะได้รับรายได้ค่าลิขสิทธิ์ตามแต่ที่ตกลงกับผู้ประกอบการแต่ละราย
  ทั้งนี้ยังมีรายได้จากผลิตภัณฑ์หรือสินค้าต่างๆที่ร่วมสนับสนุนภาพยนตร์ที่เจาะกลุ่มเป้าหมายเดียวกัน

2.  ภาพยนตร์เพื่อความบันเทิงภายในบ้าน

ตลาดขายและตลาดเช่า นับเป็นอีกช่องทางการจำหน่ายสินค้าของบริษัทฯ
โดยสินค้าภาพยนตร์ของบริษัทฯ ที่จัดจำหน่ายมีทั้งในรูปแบบของ วีซีดี และดีวีดี

3.  ภาพยนตร์เผยแพร่ทางโทรทัศน์ ระบบบอกรับสมาชิก

  บริษัทฯได้นำภาพยนตร์ที่บริษัทฯได้รับลิขสิทธิ์มาออกอากาศเผยแพร่ผ่านทางช่องภาพยนตร์ของ
  LIVE TV โดยเป็น การออกอากาศตลอด 24 ชั่วโมง

4.  ธุรกิจรับจ้างโฆษณา ทำป้ายโฆษณา และให้เช่าป้ายโฆษณา

  บริษัทฯให้บริการครบวงจรในเรื่องสื่อโฆษณาภายนอกที่อยู่อาศัย (Out of Home Media)
  ทั้งการจัดหา ออกแบบ จัดทำ และให้เช่าป้ายโฆษณา บริษัทมีป้ายโฆษณาขนาดใหญ่
  (Billboard) ครอบคลุมบริเวณพื้นที่ถนนพระราม 4 ถนนรัชดาภิเษก ถนนวิภาวดี-รังสิต
  ถนนเพชรบุรีตัดใหม่ ถนนจันทน์ ถนนบางนาตราด ถนนพระราม 9 ถนนมอเตอร์เวย์
  จำนวนรวม18 ป้าย และป้ายโฆษณาตู้ไฟ (Advertising Lightbox)
  รอบสวนลุมไนท์พลาซ่าจำนวนรวม 19 จุด

  นอกจากนั้น บริษัท ยังมีสื่อโฆษณาบนตัวอาคารสำนักงาน (Building Wrap) จำนวน 2 อาคาร
  ได้แก่ อาคารซีโนบริต อาคารวอลล์สตรีททาวเวอร์ รวมถึงสัมปทานในการจัดทำตู้ดิจิตัลคีออส
  (Digital Kiosk) จำนวน 27 จุดบนสถานีรถไฟฟ้าบีทีเอส 12 สถานี ทั้งนี้
  บริษัทยังมีแนวทางในการพัฒนาและขยายธุรกิจไปยังสื่อโฆษณาแนวใหม่อีกหลายๆโครงการเช่น
  สื่อโฆษณาดิจิตัลมีเดียในอาคารต่างๆ สื่อโฆษณาเรือข้ามฟาก
  สื่อโฆษณาในสถานที่เที่ยวยามราตรีเช่นผับและร้านอาหาร และสื่อโฆษณารถร่วม ขสมก
  ประจำทางสนามบินสุวรรณภูมิ Shuttle Bus และ Impact Link เป็นต้น